OpenLLM-France/wikimedia huggingface dataset:
# House of Secrets

House of Secrets és una pel·lícula britànica de crims dirigida el 1956 per Guy Green, filmada en Technicolor i VistaVision, i protagonitzada per Michael Craig, Anton Diffring, i Gérard Oury. Fou seleccionada per competir a la secció oficial del Festival Internacional de Cinema de Sant Sebastià 1957.

## Argument

La pel·lícula és basada en la novel·la Storm Over Paris de Sterling Noel. Mostra un home enviat a infiltrar-se en una organització delictiva internacional que planifica inundar el Regne Unit amb enormes quantitats de bitllets falsos del banc del Regne Unit amb falsificacions gairebé perfectes, perjudicant l'economia britànica. Considerada una pel·lícula molt brillant amb fotografies perfectes de París, tot i que amb un final brusc, mostra un personatge, Larry Ellis (interpretat per Michael Craig) que recorda al primer James Bond.

## Repartiment

* Michael Craig - Larry Ellis / Steve Chancellor
* Anton Diffring - Anton Lauderbach
* Gérard Oury - Julius Pindar
* Brenda De Banzie - Madame Isabella Ballu
* Geoffrey Keen - Colonel Burleigh, CIA
* David Kossoff - Henryk van de Heide, CIA
* Barbara Bates - Judy Anderson
* Alan Tilvern - Brandelli
* Julia Arnall - Diane Gilbert
* Gordon Tanner - Curtice
* Eugene Deckers - Vidal
* Eric Pohlmann - Gratz
* Carl Jaffe - Walter Dorffman

## Referències

* ↑ «Entrada a la base de dades BFI». Arxivat de l'original el 2009-01-14. [Consulta: 9 octubre 2019].
* ↑ Pel·lícules en competició 1957
* ↑ House of Secrets a Lexikon des internationalen Films
# Karl Vogt

Karl Christoph Vogt (Gießen, 5 de juliol 1817 – Ginebra, 5 de maig 1895) fou un zoòleg, fisiòleg i geòleg alemany que va emigrar a Suïssa. Carl Vogt era el pare de l'autor suís William Vogt. El 1847, Vogt va ser professor de zoologia a la Universitat de Giessen, i després, el 1852, va ser professor de geologia i també de zoologia a la Universitat de Ginebra, i durant aquest temps, ell va publicar diversos escrits sobre zoologia, geologia, i fins i tot, psicologia. Pel que fa a zoologia, les seves publicacions descrivien als amfibis, rèptils, mol·luscs i crustacis.

## Enllaços externs

* Breu biografia i bibliografia (anglès)
# GWAR

GWAR és un grup de thrash metal dels Estats Units d'Amèrica.

## Membres

* Oderus Urungus (Dave Brockie) – cantant
* Flattus Maximus (Cory Smoot) – guitarra elèctrica
* Balsac the Jaws of Death (Mike Derks) – guitarra elèctrica
* Beefcake the Mighty (Casey Orr) – baixista
* Jizmak Da Gusha (Brad Roberts) – bateria

## Àlbums

* Hell-O (1988)
* Scumdogs of the Universe (1990)
* America Must Be Destroyed (1992)
* This Toilet Earth (1994)
* Ragnarok (1995)
* Carnival of Chaos (1997)
* We Kill Everything (1999)
* Slaves Going Single (2000)
* You’re All Worthless and Weak (2000)
* Violence Has Arrived (2001)
* Let There Be GWAR (2004)
* War Party (2004)
* Live from Mt. Fuji (2005)
* Beyond Hell (2006)
# Tir amb arc als Jocs Olímpics d'estiu de 1900 - Au Cordon Doré 33 metres

Tir amb arc als Jocs Olímpics d'estiu de 1900 :
| Au Cordon Doré 50m | homes |
| Au Cordon Doré 33m | homes |
| Au Chapelet 50m | homes |
| Au Chapelet 33m | homes |
| Sur la Perche à la Herse | homes |
| Sur la Perche à la Pyramide | homes |
| 1904> |||
La competició d'Au Cordon Doré a 33 metres va ser una de les proves de tir amb arc dels Jocs Olímpics de París de 1900. La qualificació per a la prova es va fer durant unes competicions per equips, que sols servien per a classificar els 8 millors arquers per a la prova individual. Sols es coneix el nom dels medallistes i es desconeix la puntuació aconseguida.

## Medallistes

| Or | Plata | Bronze |
| Hubert van Innis | Victor Thibaud | Charles Frédéric Petit |

## Resultats

| Posició | Arquer |
| | Hubert van Innis |
| | Victor Thibaud |
| | Charles Frédéric Petit |
| 4-8 | arquers desconeguts |

## Referències

* Base de dades del COI
* De Wael, Herman. Herman's Full Olympians: "Archery 1900". Accés el 17 de gener de 2006. Consultable a Herman's Full Olympians: "Archery 1900" Arxivat 2007-03-12 a Wayback Machine..
* Mallon, Bill. The 1900 Olympic Games, Resultats de totes les proves amb comentaris. Jefferson, North Carolina: McFarland & Company, Inc., Publishers, 1998. ISBN 0-7864-0378-0.
# Parachromis dovii

Parachromis dovii és una espècie de peix de la família dels cíclids i de l'ordre dels perciformes.
Pot assolir 72 cm de longitud total i 6.800 g de pes. Menja principalment peixos i, en menor quantitat, crustacis i insectes. Viu en zones de clima tropical entre 21 °C-37 °C de temperatura.
Es troba a Centreamèrica al vessant atlàntic entre el riu Aguan (Hondures) i el riu Moín (Costa Rica), i vessant pacífic entre el riu Yeguare (Hondures) i el riu Bebedero (Costa Rica).

## Referències

* ↑ Günther, A., 1864. Report of a collection of fishes made by Messrs. Dow, Godman, and Salvin in Guatemala. Proceedings of the General Meetings for Scientific Business of the Zoological Society of London 1864 (pt 1): 144-154.
* 1 2 3 4 FishBase (anglès)
* ↑ Bussing, W.A., 1998. Peces de las aguas continentales de Costa Rica. Segona edició. San José, : Editorial de la Universidad de Costa Rica. 468 p.
* ↑ Conkel, D., 1993. Cichlids of North and Central America. T.F.H. Publications.

## Bibliografia

* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Riede, K., 2004. Global register of migratory species - from global to regional scales. Final Report of the R&D-Projekt 808 05 081. Federal Agency for Nature Conservation, Bonn. 329 p.
* Römer U.: Cichliden Atlas, Bd. 1. Melle. 1311 p. Any 1998.
* Thompson, K.W., 1979. Cytotaxonomy of 41 species of neotropical cichlidae. Copeia (4):679-691.
# House of Paint

El House of Paint (codi UCI: HOP) va ser un equip ciclista sud-africà que va tenir categoria continental del 2008 al 2009. El 2010 va competir com amateur.

## Principals victòries
### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

L'equip participava en els circuits continentals i principalment a les proves de l'UCI Àfrica Tour. La taula presenta les classificacions de l'equip i el millor ciclista en la classificació individual.
UCI Àfrica Tour
| Temporada | Classificació per equips | Millor ciclista en la classificació individual |
| 2008 | 9è | Hanco Kachelhoffer (46è) |
| 2009 | 5è | Jamie Ball (2n) |

## Referències

* ↑ «Classificacions de l'UCI». Arxivat de l'original el 2011-08-19. [Consulta: 8 maig 2016].

## Enllaços externs

* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl
# Capella Ovetari

La Capella Ovetari (italià: Cappella Ovetari) és una capella que es troba a l'ala dreta de l'Església dels Eremitani de Pàdua. És famosa per un cicle de frescs del Renaixement d'Andrea Mantegna i altres, pintats de 1448 a 1457. El cicle va ser destruït per un bombardeig aliat el 1944: i només dues escenes i uns pocs fragments van sobreviure, que vann ser restaurats l'any 2006. No obstant es conserven fotografies en blanc i negre del conjunt.

## Descripció

La paret nord va ser pintada completament per Mantegna i inclou:
* La vocació dels sants Jaume i Joan
* St. Jaume Predicador
* St. Jaume bateja 'Hermògenes'
* Sentència de St Jaume
* Miracle de St Jaume
* Martiri de sant Jaume
La paret sud inclou els Històries de Sant Cristòfol :
* Sant Cristòfol sortint del Rei per Ansuino da Forli (atribuït)
* Sant Cristòfol i el Rei dels Diables per Ansuino da Forli (atribuït)
* Sant Cristòfol transportant Nen per Bono da Ferrara (signat)
* Sant Cristòfol predicant per Ansuino da Forli (signat)
* Martiri de Sant Cristòfol d'Andrea Mantegna
* Transport del cos decapitat de Sant Cristòfol d'Andrea Mantegna.

## Referències

* ↑ De Vecchi, Pierluigi; Cerchiari, Elda. I tempi dell'arte, volume 2. Milan: Bompiani, 1999, p. 102. ISBN 88-451-7212-0.
# From Inside

From Inside és una pel·lícula d'animació de terror estatunidenca del 2008 escrita i dirigida per John Bergin amb música de Gary Numan i basada en un còmic del propi Bergin. Fou produïda per Lakeshore Entertainment.

## Argument

Una dona embarassada que viatja en un tren de vapor amb els únics supervivents de l'Apocalipsi.

## Premis

Va guanyar el Premi Gertie al millor llargmetratge d'animació al XLI Festival Internacional de Cinema Fantàstic de Catalunya de 2008.

## Referències

* ↑ Interview with John Bergin, director of From Inside, flickeringmyth, 28 de desembre de 2014
* ↑ Palmarés del Festival Internacional de cinema de Catalunya, Sitges 2008, espinof.com

## Enllaços externs

* From Inside a YouTube
# From the Drain

From the Drain és el segon curtmetratge de David Cronenberg, dirigit el 1967.

## Argument

La pel·lícula és centrada en dos homes en una banyera; són veterans d'algun conflicte passat però actualment estan a una institució mental. El primer home té una paranoia amb el desguàs de la banyera, el segon es manté indiferent.

## Repartiment

* Mort Ritts
* Stephen Nosko
# Gens Apústia

La gens Apústia (en llatí Apustia gens) era una gens romana de la que alguns membres van agafar el cognom de Ful·ló (Fullo).
Persones destacades de la família van ser:
* Luci Apusti Ful·ló cònsol el 226 aC
* Lluci Apusti va ser comandant de les forces romanes a Tàrent el 215 aC.
* Luci Apusti (legat), militar romà.
* Publi Apusti, ambaixador romà davant del rei d'Egipte Ptolemeu VI Filomètor.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 252.
* ↑ romaeredidiunimpero. «La Gens Romana» (en italià), 03-07-2015. [Consulta: 19 abril 2019].
* ↑ Polibi. Històries XXXII,1
# Gens Asínia

La gens Asínia (en llatí Asinia gens) va ser una gens romana plebea originària de Teate, capital dels marruquins. El nom deriva d'Asina (somera), que després va ser adoptat per Gneu Corneli Escipió Asina i els seus descendents. La gens Ànnia i la gens Clàudia van adoptar el cognomen Asellus (ase).
El primer membre rellevant de la família va ser Heri Asini a la guerra màrsica l'any 90 aC. Altres cognoms que va portar la família van ser Agripa, Celer, Dentó, Gal, Pol·lió i Saloní.
Personatges destacats van ser:
* Heri Asini
* Gneu Asini, pare de Gai Asini Pol·lió, cònsol l'any 40 aC, i avi d'Asínia.
* Gai Asini Gal Saloní, cònsol l'any 8 aC
* Gai Asini Pol·lió, cònsol l'any 23
* Marc Asini Agripa, cònsol l'any 25

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 385.
# Futbol a Burkina Faso

El futbol és l'esport més popular a Burkina Faso.
El futbol aparegué a Burkina Faso (antic Alt Volta) al voltant de la dècada de 1930, introduït per francesos de les regions dels voltants.

## Competicions

* Lligues:
** Première Division
** Deuxième Division
** Troisième Division
* Copes:
** Copa burkinesa de futbol
** Supercopa burkinesa de futbol

## Principals clubs

Clubs amb més títols nacionals a 2019.
* Étoile Filante de Ouagadougou
* ASFA Yennenga
* Silures Bobo-Dioulasso
* Union Sportive des Forces Armées
* Racing Club de Bobo
* USFR Abidjan-Niger
* Rail Club du Kadiogo
* ASF Bobo Dioulasso
* Union Sportive de Ouagadougou
* Commune Football Club
* Salimata et Taséré FC
* Rahimo Football Club

## Jugadors destacats

Fonts:
Des de 1990
* Oumar Barro
* Brahima Traoré
Des de 2000
* Aristide Bancé
* Moumouni Dagano
* Mohamed Kaboré
* Mahamoudou Kéré
* Alassane Ouédraogo
* Saïdou Panandétiguiri
* Florent Rouamba
* Abdoulaye Soulama
* Mamadou Tall
* Amadou Touré
* Mamadou Zongo
Des de 2010
* Charles Kaboré
* Mohamed Koffi
* Bakary Koné
* Djakaridja Koné
* Préjuce Nakoulma
* Jonathan Pitroipa
* Abdou Razack Traoré
* Alain Traoré
* Bertrand Traoré
* Steeve Yago

## Principals estadis

| # | Estadi | Capacitat | Ciutat |
| 1 | Estadi del 4 d'agost de 1983 | 35.000 | Ouagadougou |
| 2 | Estadi General Aboubacar Sangoulé Lamizana | 30.000 | Bobo Dioulasso |
| 2 | Estadi Municipal d'Ouagadougou | 15.000 | Ouagadougou |

## Vegeu també

* Federació Burkinesa de Futbol
* Selecció de futbol de Burkina Faso

## Referències

* ↑ «Paul Put's shot at redemption as Burkina Faso on brink of World Cup by Mark Lomas». Espn Fc. [Consulta: 2 desembre 2013].
* ↑ «CNNSI.com - Soccer - Burkina Faso's risky gamble for African Cup success - Tuesday January 15, 2002 02:03 PM». Sportsillustrated.cnn.com, 15-01-2002. Arxivat de l'original el 2013-12-03. [Consulta: 2 desembre 2013].
* ↑ «BBC Sport». [Consulta: 23 setembre 2016].
* ↑ Peter Alegi: African soccerscapes. How a continent changed the world's game. Ohio University Press, Athens 2010, ISBN 978-0-89680-278-0
* ↑ «Burkina Faso - List of Champions». RSSSF. [Consulta: 16 agost 2019].
* ↑ «Burkina Faso - List of Cup Winners». rsssf.com. [Consulta: 16 agost 2019].
* ↑ «Burkina Faso All Stars». pesmitidelcalcio.com. [Consulta: 9 febrer 2019].
# Gos llop txecoslovac

El gos llop txecoslovac és una raça de gos relativament nova. El llinatge original es remunta a un experiment portat a terme el 1955 a Txecoslovàquia. Després de fer un encreuament entre pastor alemany i llop europeu, es va elaborar un pla per a crear un híbrid entre un llop i un gos que té el temperament, la mentalitat de la llopada, i la capacitat d'entrenament del pastor alemany, i la força, la constitució física i la resistència dels llops europeus.

## Història

L'any 1955 es va dur a terme un experiment biològic a l'antiga Txecoslovàquia, encreuant el pastor alemany amb el llop dels Carpats (Karpatenwolf (alemany)). Els resultats van ser que tant la descendència de l'encreuada de gos amb lloba com de l'encreuada de gossa amb llop europeu (Canis lupus lupus) donaven exemplars que podien ser criats. Per a la continuació de la raça, la majoria dels cadells posseïen condicions genètiques favorables. L'any 1965, en acabar els experiments, es va iniciar el projecte de criança de la nova raça, que havia de barrejar les característiques útils del llop amb les característiques favorables del gos. L'any 1982, a proposta dels clubs criadors de la llavors anomenada Txecoslovàquia, es va reconèixer el gos llop txecoslovac com a raça nacional.

## Característiques

El gos llop txecoslovac és un gos de constitució forta, de mida més gran que mitjana, amb un marc quadrat. És semblant al llop en l'estructura corporal, en el moviment, en el pelatge, en el color del pèl i en la màscara. És un gos extremadament lleial.
* Gos llop txecoslovac
* Gos llop txecoslovac

## Vegeu també

* Gos pastor
* Pastor alemany
* Gos llop italià
* Gos llop

## Referències

* Dogbreedinfo.com

## Enllaços externs

* AKC breed page Arxivat 2011-08-26 a Wayback Machine.
* Site dedicated to statistics on the cbreed Arxivat 2009-11-11 a Wayback Machine.
# Garnotia

Garnotia és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Garnotia asiatica Santos
* Garnotia caespitosa Santos
* Garnotia ciliata Merr.
* Garnotia erecta Santos
* Garnotia flexuosa Santos
* Garnotia fragilis Santos
* Garnotia gracilis Swallen
* Garnotia himalayensis Santos
* Garnotia khasiana Santos
* Garnotia mezii Janowski
* Garnotia mindanaensis Santos
* Garnotia patula (Munro) Benth.
* Garnotia solitaria Santos
* Garnotia stricta Brongn.
(vegeu-ne una relació més exhaustiva a Wikispecies)

## Sinònims

Berghausia Endl., Miquelia Arn. i Nees.

## Referències

* ↑ «Germplasm Resources Information Network, consultada 22.06.08». Arxivat de l'original el 2008-10-10. [Consulta: 22 juny 2008].
# Fàbrica Balcells (Manresa)

La Fàbrica Balcells és un edifici del municipi de Manresa (Bages) protegida com a bé cultural d'interès local. Des del 2006 allotja el Conservatori de Música.

## Descripció

Es tracta d'un edifici industrial amb tres façanes al carrer i una mitgera, de planta quadrada amb baixos i quatre pisos d'alçada. Escala principal amb ascensor situada en un vèrtex on s'aixeca una torratxa. Les quatre façanes són iguals, amb composició de grans obertures segons eixos ortogonals. Remat amb cornisa amb tortugada. Té una xemeneia adossada a una de les façanes que s'enlaira per damunt de la cornisa. Interior original format de grans espais suportats per columnes de ferro amb sostres alts.
Es considera la primera mostra a Manresa de la tipologia industrial anglesa, caracteritzada per la repetició molt regular de les obertures i un desenvolupament vertical. Les façanes són de composició simètrica, amb amplis finestrals que permeten la il·luminació interior, i amb els murs obrats amb pedra i arrebossat formant franges. Les finestres estan decorades amb maó arrebossat, amb una funció decorativa, però austera. Arrebossat sobre la fusteria original. La planta és diàfana, amb un nucli vertical d'accés, que sobresurt clarament de l'edifici en forma de torre. L'estructura és de pilars de fosa i bigueta metàl·lica.

## Història

El projecte és obra de Pere Samsó i Heras i data del 1890. Va ser reformat els anys 1997-2000 per Eduard Fenoy & Associats i 2000-2002 per Anton Baraut, Cesc Camps, Eduard Fenoy i Joan Mateu. Malgrat els canvis, l'edifici manté la seva estètica industrial i, gràcies a l'enderroc de diverses edificacions properes, ha guanyat molta presència i bellesa.

## Referències

* ↑ «L'antiga Fàbrica Balcells ja actua com a Conservatori de Música». TV3 – Notícies. CCMA, 27-09-2002. [Consulta: 27 octubre 2019].
* ↑ «Història». Conservatori Municipal de Música de Manresa. Arxivat de l'original el 2019-10-27. [Consulta: 27 octubre 2019].
* 1 2 «Fàbrica Balcells». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 juny 2015].
* 1 2 «Fàbrica Balcells (Conservatori Municipal de Música)». Barcelona Film Commission. [Consulta: 27 octubre 2019].
* ↑ «Fàbrica Balcells». Ajuntament de Manresa, 01-07-2010.
# Grigórievka (Saràtov)

* Per a altres significats, vegeu «Grigórievka».
Grigórievka (en rus: Григорьевка) és un poble de l'óblast de Saràtov, a Rússia, segons el cens del 2010 tenia 52 habitants. Pertany al districte municipal d'Arkadak.

## Referències

* ↑ «Почтовый индекс деревня Александровка, Аркадакский р-н, Саратовская обл». Arxivat de l'original el 2015-01-02.
# Grijalba

Grijalba és un municipi de la província de Burgos a la comunitat autònoma de Castella i Lleó. Forma part de la comarca d'Odra-Pisuerga.

## Demografia

Evolució demogràfica :
| 1991 | 1996 | 2001 | 2004 |
| 168 | 139 | 119 | 123 |
# Gilby Clarke

Gilby Clarke (Cleveland, Ohio, 17 d'agost del 1962) és un guitarrista estatunidenc.
Va passar la seva infantesa practicant amb instruments musicals i sense pensar en l'escola. A principis de la dècada del 1980 va formar part de la banda de Pop Candy, amb la que va llançar un disc, Whatever Happened to Fun, abans de formar la banda de Hard Rock / Glam Rock, Kill For Thrills.
És més conegut per un període de tres anys on tocava la guitarra rítmica en el grup Guns N' Roses. Va ingressar a la banda al novembre del 1991, substituint Izzy Stradlin que va deixar la banda enmig d'una gira mundial de 28 mesos.
El 1994 va llançar el seu disc debut com a solista, Pawnshop Guitars, que va comptar amb destacades contribucions de diversos dels seus amics, inclosos tots els llavors integrants de Guns N' Roses. Aquest mateix any va ser acomiadat d'aquesta banda.
Des de llavors ha llançat quatre discs solistes, The Hangover, Rubber, Swag i Gilby Clarke, així com l'àlbum en viu titulat 99 Live. Gilby també va contribuir a It's Five O'Clock Somewhere, el disc de Slash's Snakepit, aportant parts de guitarra rítmica a la cançó "Monkey Chow" i va aparèixer a la banda de gira de Slash. També va realitzar una participació com a convidat en el disc Shrinking Violet del grup L.A. Guns, que també va produir. El 2000 es va tornar a trobar amb el cantor de Guns N' Roses, Axl Rose i van tocar junts en viu.
Clarke es troba actualment a la banda The Starfuckers i va tocar amb el reformat MC5 durant la seva Tour Europeu 2005. El 2006, Clarke es va embarcar en una gira per Amèrica i Europa abans d'entrar, juntament amb l'exbaixista de Metallica, Jason Newsted, el bateria de Mötley Crüe, Tommy Lee i el vocalista Lukas Rossi, a la banda Rock Star Supernova.
# Juan Cueto Herrera

Juan Cueto Herrera (? 1793 – Madrid, 17 de gener de 1858) fou un religiós i historiador espanyol, membre de les més prestigioses acadèmies.
Fou bisbe de Màlaga i canonge de l'Abadia del Sacromonte de Granada. També fou jutge auditor honorari del Tribunal de la Rota i conseller d'Instrucció Pública. En 1858, a proposta del seu parent, el també acadèmic Aureliano Fernández-Guerra y Orbe, fou nomenat acadèmic de la Reial Acadèmia de la Història en substitució de Juan Bravo Murillo, que no arribà a acceptar el nomenament. El mateix any també fou nomenat acadèmic de la recent creada Reial Acadèmia de Ciències Morals i Polítiques. Va morir poc després.

## Obres

Entre 1821 i 1825 va fer diversos reculls, estudis i mapes sobre toponímia de la història antiga d'Espanya. Des del 1903 es troben a la Biblioteca del Ministeri de Cultura d'Espanya.
* Mapa de las ciudades de los lusitanos y los turdetanos en época antigua
* Mapa de las ciudades y pueblos de Galicia en época antigua
* Diccionario geográfico de la España antigua, ordenado alfabéticamente desde la E
* Nombres modernos de los pueblos antiguos
* Apuntes geográficos
* Anotaciones sueltas acerca de la geografía peninsular
* Costumbres de los antiguos españoles
* Explicación de las letras iniciales de las inscripciones sepulcrales

## Referències

* ↑ Boletín de la Real Academia de la Historia. TOMO CLXXV. NUMERO III., 1978, p.545-546.
* ↑ Juan Manuel Abascal Palazón, Rosario Cebrián Fernández. Manuscritos sobre antigüedades de la Real Academia de la Historia. Reial Acadèmia de la Història, 2006, p. 188-189.
* ↑ CUETO Y HERRERA, Juan (?-1858) al cens d'Arxius del Ministeri
# Eleccions legislatives malteses de 1971

Les Eleccions legislatives malteses de 1971 es van celebrar el 14 de juny de 1971. Va guanyar el Partit Laborista i el seu cap Dom Mintoff fou nomenat primer ministre.

## Resultats

Resum dels resultats electorals de 14 de juny de 1971 a la Cambra de Diputats de Malta
| Partits | Partits | Vots | % | Escons | +/- |
| | Partit Nacionalista Partit Nazzjonalista | 80.753 | 48,1 | 27 | - |
| | Partit Laborista Partit Laburista | 85.448 | 50,8 | 28 | - |
| | Total (participació 94,4%) | 168.059 | 100.0 | 55 | |
| Font: «Malta Elections». Arxivat de l'original el 2005-12-31. [Consulta: 15 juny 2009]. ||||||

## Referències

* ↑ Nohlen, Dieter; Stöver, Philip. Elections in Europe: A Data Handbook (en anglès). Nomos, 2010. ISBN 978-3-8329-5609-7.
# Parisades II

Parisades II (en llatí Paerisades, en grec antic Παιρισάδης, 'Pairisades') va ser rei del Bòsfor Cimmeri a mitjans del segle iii aC.
Va regnar des del 284 aC fins aproximadament el 245 aC. Va ser l'únic fill de Sàtir III, al que va succeir, que es va escapar de la persecució del seu oncle Eumel, segons diu Diodor de Sicília. A la seva mort el va succeir el seu fill Espàrtoc IV.

## Referències

* ↑ Diodor de Sicília. Biblioteca històrica, XX, 24
* ↑ Smith, William (ed.). «Paerisades». A Dictionary of Greek and Roman biography and mythology. [Consulta: 10 febrer 2022].
# Teàrides de Siracusa

Teàrides (en llatí Thearides, en grec antic Θεαρίδης) fou un dirigent siracusà, germà de Dionís el Vell i fill d'Hermòcrates.
Se'l menciona per primer cop l'any 390 aC quan Dionís el va nomenar com a successor d'un altre germà, Leptines de Siracusa, en el comandament de la flota. El 389 aC va dirigir una expedició a les illes Lipari on va capturar alguns vaixells de Rhègion. El 388 aC Dionís el va designar representant siracusà als Jocs olímpics, i va conduir la magnífica processó dels siracusans en aquell festival, segons diu Diodor de Sicília.

## Referències

* ↑ Thearides a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 1022